บาทเปิด 30.72/75 บาทต่อดอลลาร์ อ่อนค่า
เงินบาทเปิดตลาด 30.72/75 บาทต่อดอลลาร์ อ่อนค่า หลังตัวเลขเศรษฐกิจสหรัฐฯ หนุนดอลล์กลับมาแข็งค่า มองกรอบวันนี้ 30.65-30.80บาทต่อดอลลาร์
12 ก.ค. 2562

เงินบาทเปิดตลาด 30.72/75 บาทต่อดอลลาร์ อ่อนค่า หลังตัวเลขเศรษฐกิจสหรัฐฯ หนุนดอลล์กลับมาแข็งค่า มองกรอบวันนี้ 30.65-30.80บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.72/75 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 30.56 บาท/ดอลลาร์
เช้านี้เงินบาทอ่อนค่าลงจากเมื่อเย็นวาน เนื่องจากข้อมูลเศรษฐกิจของสหรัฐฯ เมื่อคืนนี้ออกมาดี คือ อัตราเงินเฟ้อในเดือนมิ.ย. จึงทำให้ดอลลาร์สหรัฐกลับมาแข็งค่าขึ้น ขณะที่วันนี้ มองว่าเงินบาทน่าจะเคลื่อนไหวอยู่ในกรอบแคบๆ เพราะยังไม่มีปัจจัยใหม่เข้ามามีผลต่อตลาดมากนัก แม้แต่โฉมหน้าคณะรัฐมนตรีชุดใหม่ ก็มีผลต่อการเคลื่อนไหวของเงินบาทน้อยมาก
นักบริหารเงิน คาดว่า วันนี้เงินบาทจะเคลื่อนไหวในกรอบ 30.65 - 30.80 บาท/ดอลลาร์